Break (lagu 2025)

Lagu **Break** (Inggeris: *"Break-up"*) ialah lagu nyanyian penyanyi pop Misha Omar yang merupakan kerjasama kali ketiga bersama penerbit terkenal Indonesia Tohpati . Lagu ciptaan sepenuhnya Melly Goeslaw ini diterbitkan secara digital pada 20 Jun 2025 oleh Sony Music Entertainment Malaysia. Lagu ini dipilih sebagai "Lagu Terbaik 2025" oleh Apple Music (Malaysia) dalam penyenaraian akhir tahun mereka, dan secara keseluruhannya dianggap antara lagu paling popular di tahun 2025 .

## Latar Belakang dan Rakaman
Ketika menjayakan konsert solo di Dewan Plenary, Pusat Konvensyen Kuala Lumpur pada tahun 2023, Melly Goeslaw secara spontan menyatakan bahawa Misha Omar ialah salah seorang penyanyi kegemarannya—tanpa menyedari bahawa Misha turut hadir secara senyap-senyap ke konsert tersebut . Pendedahan itu disambut dengan sorakan gemuruh daripada para penonton. Tersentuh dengan kehadiran dan sokongan Misha, Melly kemudiannya mencipta sebuah lagu khas buat Misha pada penghujung tahun yang sama.

Sebagai tindak balas, Misha meminta pihak Sony Music untuk mendapatkan sentuhan penggubah tersohor Indonesia, Tohpati, bagi menghasilkan susunan muzik yang dirasakan paling sesuai dengan lagu tersebut. Ini bukanlah kerjasama pertama mereka—Tohpati pernah terlibat dalam penerbitan album sulung Misha, dan turut menyumbang kepada album ketiganya pada tahun 2008 .

Oleh sebab lagu ciptaan Melly memerlukan persiapan yang teliti sebelum rakaman dimulakan, Misha terlebih dahulu menerbitkan single "Masihkah Ada Rasa Itu?" yang dilancarkan pada tahun 2024. Hampir enam bulan kemudian, ketika menghadiri Festival Jazz Prambanan, Misha akhirnya bertemu semula dengan Tohpati—dan tidak lama selepas itu, beliau mengumumkan secara rasmi kerjasama mereka untuk lagu baharu ini. Ini juga pertama kali Misha merakam lagu asal ciptaan Melly, setelah kali terakhir pernah merakam semula lagu "Cinta", sebuah duet bersama Jaclyn Victor pada tahun 2006.

Pada 18 Februari 2025, Misha diterbangkan ke Jakarta bagi memulakan sesi rakaman lagu tersebut di bawah penerbitan Tohpati. Proses rakaman berlangsung selama dua hari di Tukik Studio, Jakarta Selatan, dengan bimbingan pengarah vokal Syafinaz Selamat dan penerbit vokal Yandi Brownsu . Rakaman lagu ini disifat mewah apabila Tohpati menyelitkan full-strings set orchestra oleh barisan pemuzik ternama Indonesia iaitu RM Condro Kasmoyo, Yohanes Handoko, Ava Victoria Dinanti, Dessy Saptany Puri, Yobocus Widodo Sakti, Angga Pratala, Putri Juree B dan Sherrin Tharia serta Adi Renaldi yang pernah bekerjasama untuk lagu Misha sebelum ini .

## Pelancaran
Lagu ini dilancarkan di platform digital pada 20 Jun 2025, yang mana seminggu sebelumnya sebuah teaser 1 minit dikeluarkan. Sebuah majlis pelancaran secara rasmi diadakan pada 31 Julai 2025 di Courtyatt Kuala Lumpur dengan kemunculan komposernya Melly Goeslaw sebagai kejutan buat Misha . Petikan lagu ini juga dipaparkan dalam papan iklan digital di Bukit Bintang, Kuala Lumpur pada minggu pelancarannya .

## Maklumat Rakaman
Penerbit: Tohpati 
Komposer : Melly Goeslaw 
Penulis Lirik : Melly Goeslaw 
Penggubah Lagu : Tohpati 
Pengarah Vokal : Syafinaz Selamat 
Penerbit Vokal: Yandi Brownsu 
Gitar : Tohpati 
Bass: Adhitya Pratama 
Dram: Demas Narawangsa 
Strings:  RM Condro Kasmoyo, Yohanes Handoko, Ava Victoria Dinanti, Dessy Saptany Puri, Yobocus Widodo Sakti, Angga Pratala, Putri Juree B, Sherrin Tharia, Adi Renaldi 
Jurutera Rakaman: Adi Renaldi 
Adunan dan Mastering: Eko Sulistiyo, Benny Thosiahaan
Studio : Tukik Studio, Jakarta Selatan 
Terbitan Bersama : Aquarius Pustaka Musik Indonesia 
Terbitan : Sony Music Entertainment Malaysia Sdn Bhd
### Pasukan Sony Music
Penerbit Eksekutif: Kenny Ong 
Pengarah Kanan, Pasaran Domestik, Pemasaran & Kerjasama: Ally Sim
Pengurus Pemasaran Digital: Veea Norman
Pasukan Pemasaran: Fitrah Ilahi, Chiang Sook Mian, Umar Hakim
Pengurus Kreatif (Saluran Baharu): Chan Mei Yee
Pengurus Kanan Artiste & Repertoire: Syed Azleem 
Pengurus Artiste & Repertoire: Aimeil Hiu 
Artiste & Repertoire: Ferhad 
Pengurus Kanan Perniagaan Digital & Komersil: Aiman Nubailah 
Pasukan Jualan Digital: Aleisha Helmy, Mervin Moreira 

## Video Muzik
Sebuah visualizer diterbitkan pada 20 Jun 2025 bagi mengiringi pelancaran digital lagu ini. Visualizer ini mencatat tontonan sebanyak 100,000 dalam tempoh tiga hari. Sebuah video muzik yang sepatutnya diarahkan oleh Chuan Looi akan menjalani penggambaran.

## Penerimaan
Setelah rilis pada 20 Jun 2025, lagu ini mendapat publisiti meluas daripada media Malaysia dan Indonesia. Laman Viva Indonesia melaporkan keterujaan Melly menuliskan lagu buat Misha yang dianggapnya sebagai 'Diva Malaysia' https://www.viva.co.id/showbiz/musik/1833112-melly-goeslaw-gandeng-penyanyi-malaysia-misha-omar-ungkap-rasa-penuh-bangga?fbclid=PAQ0xDSwLFHFlleHRuA2FlbQIxMQABp-NplCjH6RwjVzXdf5MEWPHL-wk1Go9ZxOqx5ia5XeUFBhb18-SMAbsZSFPG_aem_qI9n-ttcmHHNwPpI7yX0aw#goog_rewarded https://gempak.com/berita-terkini/melly-goeslaw-gelar-misha-omar-diva-malaysia-pesan-jangan-rehat-dengar-break-99525, manakala TVOne Indonesia memuji konsistensi Melly dalam berkarya di peringkat serantau . Media arus perdana lain yang memaparkan berita positif mengenai lagu ini adalah Berita Harian, KOSMO!, NTV Indonesia, Astro Gempak dan banyak lagi . 

Anak kepada pempengaruh dan usahawan Alif Syukri Kamarzaman, iaitu Ammar Ahyan menyebabkan lagu ini tular seketika kerana menyanyikan lagu ini di beberapa kandungan video sekaligus membantu mempopularkan lagi lagu ini . 

Laman muzik Tekanplay menyatakan kekuatan lagu ini pada korusnya yang begitu ampuh walaupun tidak melengking tetapi ia besar dan mendalam. Vokal Misha juga dicabar hebat dalam bunyian baharu ini, dan dia berjaya menyampaikannya dengan baik . Pada hujung minggu pertama dari tarikh rilis, lagu ini telah menghiasi rekomendasi beberapa playlist seperti :- 

## Pencapaian Streaming
Anggaran pencapaian dari tarikh pelancaran pada 20 Jun 2025. 

### Promosi

### Carta

#### Kronologi Carta Mingguan

**Carta Top 100 Malaysia (Harian)**

## Persembahan

## Anugerah dan penghargaan

## Kesinambungan
Lagu ini mempunyai sequel (lagu susulan) ciptaan Melly Goeslaw berjudul "IDLYA", atau ringkasan daripada "I Dont Love You Anymore" yang dirilis pada 6 Februari 2026. Ini adalah rangkaian kedua lagu susulan oleh Misha, setelah "Pulangkan"-"Ku Seru". 
## Rujukan